Jensen deltok i Nordisk mesterskap i friidrett innendørs 2015 (Nordenkampen), men ble diskvalifisert på 400 meter. Hun vant sin første individuelle NM-tittel da hun vant 400 meter under NM i friidrett innendørs 2015, på tiden 54,57, som var ny norsk juniorrekord innendørs. Hun deltok også på 200 meter, der hun kom på fjerdeplass. Hun vant 400 meter i J18/19-klassen under Ungdomsmesterskapet i friidrett innendørs 2015.